**Catherine Jane Ford** (født 5. desember 1969 i London i Storbritannia), kjent som **Catherine Tate**, er en britisk skuespiller og komiker. Hun har vunnet en rekke priser og utmerkelser for sin innsats i BBC-humorserien *The Catherine Tate Show* (2004–2007), og hun har blitt nominert til en internasjonal Emmy-pris og syv BAFTA-priser. Hun er kjent for sine roller i serier som *Catherine Tate's Nan* og som Nellie Bertram i amerikanske *The Office*.

Liv og virke
------------

### Bakgrunn

Catherine Ford ble født i London og vokste opp i Brunswick Centre. Hun ble utdannet ved *St Joseph's Roman Catholic Primary School* i Holborn, *Notre Dame Roman Catholic Girls' School* , *Salesian College* og *Central School of Speech and Drama*.

### Karriere

Fra 1988 til 1990 turnerte hun med National Youth Theatre-oppsetningen av *Blodbryllup*, med blant andre Daniel Craig og Jessica Hynes. I 1994 fikk hun rollen som Lydia Lubey i Oxford Stage Companys oppsetning av Arthur Millers *Alle mine sønner*. Senere jobbet hun ved Royal National Theatre, der hun hadde mindre roller i *The Way of the World* (1995) og *Le roi s'amuse* (1996). Tate spilte også med Royal Shakespeare Company under kompaniets timåneders-turné i Storbritannia, Australia og USA med Lee Halls versjon av *The Servant of Two Masters* (2000–2001).

I midten av 1990-årene fikk hun flere tv-roller og startet med standupkomedie. I 2004 fikk hun sitt store gjennombrudd med sketsjshowet *The Catherine Tate Show* på BBC. Innsatsen ga henne flere pris-nominasjoner og en rekke nye roller. Blant annet spilte hun Donna Noble i julespesialen til *Doctor Who*, og ble senere vikaren til Den tiende Doktoren i serien i 2008.

Etter sukessenn med *The Catherine Tate Show*, fikk hun rollen som Joanie Taylor («Nan») i BBC One-komiserien *Catherine Tate's Nan* (2009–2015) og filmen *The Nan Movi*e (2022). I 2011 hadde hun en fast rolle som Nellie Bertram i den amerikanske versjonen av *The Office*, og frem til serien sluttet.

Hun hadde rollen som Miss Sarah Postern i BBC One-serien *Big School* (2013–2014) og hadde stemmen til Magica fra Tryll i animasjonsserien *Ole, Dole og Doffen på eventyr* (2017–2021). I 2022 spilte Tate seks roller i Netflix-serien, *Hard Cell*, som hun også var med på å skrive og regissere.

Tate har også hatt flere større og mindre filmroller, blant andre *Love and Other Disasters* (2006), *Mrs Ratcliffe's Revolution* (2007), *Gulliver's Travels* (2010), *Monte Carlo* (2011) og *SuperBob* (2015). Hun presenterte de britiske jurypoengene under finalen av Eurovision Song Contest 2023 i Liverpool.

Referanser
----------

1. ↑   Companies House, «Certificate of incorporation of a private limited company | Bovvered Productions Limited», utgitt 25. august 2015[Hentet fra Wikidata]
2. ↑   «Central School of Speech and Drama | High Profile Alumni»[Hentet fra Wikidata]
3. 1 2   Times Educational Supplement, Catherine Tate, «My best teachers: Mr Thompson, Miss Little and Mr Ayres», utgitt 24. desember 2010[Hentet fra Wikidata]
4. ↑  «Catherine Tate webchat – as it happened». *the Guardian* **(engelsk)**. 26. november 2014. ISSN 0261-3077. Besøkt 17. mai 2023.
5. ↑  «Catherine Tate | Theatricalia». *theatricalia.com*. Besøkt 17. mai 2023.
6. ↑  Mangan, Lucy (12. juli 2005). «'I'm a lazy control freak'». *The Guardian* **(engelsk)**. ISSN 0261-3077. Besøkt 17. mai 2023.
7. ↑  Gibson, Owen (23. desember 2005). «The Guardian profile: Catherine Tate». *The Guardian* **(engelsk)**. ISSN 0261-3077. Besøkt 17. mai 2023.
8. ↑  «Tate to be Doctor's new companion» **(engelsk)**. 3. juli 2007. Besøkt 17. mai 2023.
9. ↑  «The Office Promotes Catherine Tate to Series Regular». *TVGuide.com* **(engelsk)**. Besøkt 17. mai 2023.
10. ↑  «The Truth About Catherine Tate On The Office». *Looper* **(engelsk)**. 11. mai 2020. Besøkt 17. mai 2023.
11. ↑  «Netflix announces new Catherine Tate comedy series Hard Cell». *About Netflix* **(engelsk)**. Besøkt 17. mai 2023.
12. ↑  Sansome, Jessica (13. mai 2023). «Catherine Tate makes Eurovision viewers 'scream' as she makes hidden reference». *Manchester Evening News* **(engelsk)**. Besøkt 17. mai 2023.

Eksterne lenker
---------------

* (en) Catherine Tate på Internet Movie Database Rediger på Wikidata

* (da) Catherine Tate på Scope Rediger på Wikidata

* (en) Catherine Tate hos Turner Classic Movies Rediger på Wikidata

* (en) Catherine Tate hos Internet Broadway Database Rediger på Wikidata


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BBC Things **·** MusicBrainz **·** Discogs
 |